CELEX: 32019D2167
Language: lv
Date: 2019-12-17 00:00:00
Title: Komisijas Īstenošanas lēmums (ES) 2019/2167 (2019. gada 17. decembris), ar ko Eiropas vienotās gaisa telpas gaisa satiksmes pārvaldības tīkla funkcijām apstiprina tīkla stratēģijas plānu 2020.–2029. gadam

18.12.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 328/89
               
            
         KOMISIJAS ĪSTENOŠANAS LĒMUMS (ES) 2019/2167
         (2019. gada 17. decembris),
         ar ko Eiropas vienotās gaisa telpas gaisa satiksmes pārvaldības tīkla funkcijām apstiprina tīkla stratēģijas plānu 2020.–2029. gadam
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2004. gada 10. marta Regulu (EK) Nr. 551/2004 par gaisa telpas organizāciju un izmantošanu vienotajā Eiropas gaisa telpā (gaisa telpas regula) (1) un jo īpaši tās 6. panta 4. punktu,
         tā kā:
         
                     (1)
                  
                  
                     Komisijas Regulā (ES) Nr. 677/2011 (2) un Komisijas Īstenošanas regulā (ES) 2019/123 (3) noteikts, ka tīkla pārvaldniekam, kas iecelts saskaņā ar minētajām regulām, ir jāizstrādā un pastāvīgi jāatjaunina tīkla stratēģijas plāns.
                  
               
                     (2)
                  
                  
                     Regulā (ES) Nr. 677/2011 un Īstenošanas regulā (ES) 2019/123 noteikts, ka Komisijai tīkla stratēģijas plāns jāpieņem pēc tam, kad to ir apstiprinājusi Tīkla pārvaldības padome.
                  
               
                     (3)
                  
                  
                     Tīkla pārvaldības padome 2019. gada 27. jūnijā apstiprināja tīkla stratēģijas plānu 2020.–2029. gadam. Minētais laikposms ir saskaņots ar attiecīgajiem pārskata periodiem un aptver ieceltā tīkla pārvaldnieka darbības termiņu.
                  
               
                     (4)
                  
                  
                     Tīkla stratēģijas plāns būtu jāapstiprina.
                  
               
                     (5)
                  
                  
                     Šim lēmumam būtu jāstājas spēkā steidzamības kārtā, pirms sākas tīkla stratēģijas plāna aptvertais laikposms.
                  
               
                     (6)
                  
                  
                     Šajā lēmumā paredzētie pasākumi ir saskaņā ar atzinumu, ko sniegusi Vienotās gaisa telpas komiteja, kas izveidota ar Eiropas Parlamenta un Padomes Regulas (EK) Nr. 549/2004 (4) 5. pantu,
                  
               IR PIEŅĒMUSI ŠO LĒMUMU.
         
            1. pants
            Ar šo tiek apstiprināts tīkla stratēģijas plāns 2020.–2029. gadam, ko Tīkla pārvaldības padome apstiprināja savā 25. sanāksmē 2019. gada 27. jūnijā (5).
         
         
            2. pants
            Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
         
         
            Briselē, 2019. gada 17. decembrī
            
               
                  Komisijas vārdā –
               
               
                  Priekšsēdētāja
               
               Ursula VON DER LEYEN
            
         
         
            (1)  OV L 96, 31.3.2004., 20. lpp.
         
         
            (2)  Komisijas 2011. gada 7. jūlija Regula (ES) Nr. 677/2011, ar ko nosaka sīki izstrādātus noteikumus gaisa satiksmes pārvaldības (ATM) tīkla funkciju īstenošanai un ar ko groza Regulu (ES) Nr. 691/2010 (OV L 185, 15.7.2011., 1. lpp.).
         
            (3)  Komisijas 2019. gada 24. janvāra Īstenošanas regula (ES) 2019/123, ar ko nosaka sīki izstrādātus noteikumus gaisa satiksmes pārvaldības (ATM) tīkla funkciju īstenošanai un atceļ Regulu (ES) Nr. 677/2011 (OV L 28, 31.1.2019., 1. lpp.).
         
            (4)  Eiropas Parlamenta un Padomes 2004. gada 10. marta Regula (EK) Nr. 549/2004, ar ko nosaka pamatu Eiropas vienotās gaisa telpas izveidošanai (pamatregula) (OV L 96, 31.3.2004., 1. lpp.).
         
            (5)  Tīkla stratēģijas plāns Eiropas vienotās gaisa telpas gaisa satiksmes pārvaldības tīkla funkcijām 2020.–2029. gadam, kas tīkla pārvaldnieka tīmekļa vietnē publicēts kā dokuments NMB/19/25/7: https://www.eurocontrol.int/network-manager#key-documents.